Van henricke back die nae den rechte der
stat van loven geleidt is tot den goeden
wantgheerts wilen vand haghen
Item want henric back van bercheyck anderwilen eer hij met
meyer en scepen van loven naeden rechte der stat van loven geleit
was tot den goeden wantgheerts wilen vand hage sijns zwags
geloeft heeft voir scepen van loven dat hij nae goetduncke vande
raide der stat van loven katline wedewe des voirs wile wantgheerts
vand hagen van hoe tocht vande goede des selfs wilen jans versien
sal Ende hier nae gord vande wyele wittich man en momboir de
voirs katlinen den voirs henricke back te loven inne dede scrive om
der tocht wille die de voirs katline meynde te hebbe opte goede voirscr
dair de selve gord vande wyele en katlijn sijn wijf den voirs henr
met alsulken redene en woirde als sij meynde dat hen in hoen rechte
dyeve mochte aensprake vand tocht en duwarien die de voirs katlijn
yesch opte goede voir geruert dair op hem de voirs henr back verant
ert
dormpewerde met alsulken woirde als hem in sijne rechte diene mochte
in welken processe gelijc voirscr steet tgoetduncke vande raide vand
ve
stat geruert wairt ende dan uut dien de scepen van loven gewijst
hebben voir een vonisse dat sij de ptien van des voirs es geset hebbe
inden raide vand stat dair om eest dat de raet vand stat van
loven bij goeder conde yerst gewete en aengehoirt de weerde vad
goede voirscr dwesen vande selve goede de gelegenheit en theer
come vander saken ende de menichsuldicheit vanden kijnden des
voirs wilen wantgheerts getmineert en uutgesproke heeft voir
reden ende recht dat de voirs katline vande goede voirscr jairlix
voir hoir tocht ende duwade also lange als sij leve sal hebben sal
acht mudde roys goet en payabel der mate van strathum
alle jae tons vrouwe lichtmisse te betale also lange als de voirs
katlijn leve sal op alsulke voege dat de voirs katlijn en gord vande
wile wyele de voirs acht mudde rogs niet en sele moege vcopen
veranden noch versette mer puerlic d af leve en mariken die
dochter es der voirs katline oec dair op houde ende oft des met
en gesciede en de voirs mariken vander voirs katline hoe moed
schiede dat dan de selve mariken vande voirs viii mudde rogs
ij mudde jairlix hebbe sal Also dat de voirs katlijn alsdan mer
de vi mudde vande voirs viii mudden jairlix hebben en heffen
sal